google/wiki40b huggingface dataset:
דובוני אכפת לי - הסרט

תקציר העלילה

בסרט מתוארות הרפתקאותיהם של דובוני "אכפת לי", המתגוררים בין העננים בארץ "אכפתיה". לדובים צבעים שונים, ולכל אחד מהם סמל ייחודי על בטנו המייצג תכונה ייחודית באישיותו. בסרט מוצגים גם הדודנים והחברים של דובוני אכפת לי, שעוזרים להם. יחד יוצאת החבורה למשימות "אכפתיות" בעולם, כגון סיוע לשני ילדים בודדים למצוא הורים חדשים. הרוח ששולטת על קוסם צעיר מנסה לפגוע בעבודתם, אך הם גוברים עליה ומשחררים את הקוסם מהכישוף.

פרסים

לאור הרווחים הגבוהים שגרף הסרט בקופות במהלך שנת 1985 (1.8 מיליון דולר קנדי), זכה הסרט בפרס "Golden Reel Award" הקנדי, עבור הסרט הקנדי הרווחי ביותר בשנה.
מרתון תל אביב

היסטוריה

המרוץ המלא התקיים במשך 14 שנים ברציפות, החל משנת 1981 ועד שנת 1994. מאז 1995 התקיים המרוץ מדי פעם, למרחק של חצי מרתון (21.1 ק"מ) או 10 ק"מ, באותו שם, באופן בלתי סדיר ובתאריך מקרי. בשנת 2009, במסגרת חגיגות 100 שנה לתל אביב, נערך שוב מרוץ מרתון מלא.
עד שנת 1994, התקיים המרוץ בדרך כלל בחודש מרץ. בשנת 1991, עקב מלחמת המפרץ, הוא התקיים באמצע חודש אפריל. במרתון המלא האחרון בתקופה זו, מרתון תל אביב ה-14 התקיים ב-1994. מעדות ראייה, כמות המזנקים למרחק המלא הייתה פחות ממאה (77 רצים על פי הפרסומים). כמות המשתתפים נפגמה גם משום שבו בזמן התקיים גם מרוץ למרחק חצי מרתון, שמשך את מרבית המשתתפים. במשך מספר שנים לאחר מכן, הוסיף המרוץ להתקיים בתל אביב, בחודש מרץ, באותו שם, אך למרחק של חצי מרתון בלבד.
בשנת 1995 החליט ראש העיר דאז רוני מילוא על ביטול המרוץ בשל תלונות התושבים על ההפרעה לתנועה, ומאז ועד 2008 התקיים המרוץ באופן לא סדיר. אף על פי שהמרוץ המשיך להקרא "מרתון תל אביב" (אם כי במספר מקרים כונה המרוץ "מרוץ האביב של תל אביב"), הוא לא כלל מרוץ למרחק מלא, אלא למרחק של חצי מרתון (21.1 ק"מ) או 10 ק"מ. המרוץ התקיים באופן בלתי סדיר ובתאריך מקרי. מאז שנת 1995 ועד ראשית שנת 2009 התקיים בישראל רק מרוץ מרתון אחד בשנה - מרתון הכנרת (מרתון טבריה).
ב-24 באפריל 2009 התקיים מרוץ מרתון תל אביב במתכונת חדשה, וזאת במסגרת חגיגות המאה של העיר. במרוץ זה נקבע שיא למספר המסיימים ריצת מרתון בישראל - 938 מסיימים. השליש האחרון של מסלול ריצת המרתון התפתל בשבילים הצרים והצפופים של פארק הירקון (גני יהושע) והיקשה על קצב הריצה. הרץ המנצח היה דניאל קונס מקניה, שסיים בזמן של 2:38:06.
בשנת 2011, התקיים לראשונה בישראל כחלק ממגוון מסלולי מרתון ת"א, מקצה רולרבליידס למרחק חצי מרתון (21 ק"מ).

במקצה הרולרבליידס, הוזנקו מאות מחליקים למקצה מיוחד בהחלקה מהירה, הראשון לסיים את המרוץ היה איתי דרורי בזמן של 43 דקות. אחד הרצים התמוטט במהלך המרתון ומת מספר ימים לאחר מכן בבית החולים.
במרוץ שהתקיים בשנת 2013, נדחה מקצה המרתון המלא עקב תחזית למזג אוויר שרבי, אך מקצים קצרים יותר כן נערכו. במקצה חצי המרתון נפטר אחד הרצים ממכת חום, ועוד עשרות נפגעו, בהם 12 במצב קשה. מספר ימים לפני קיומו של המרוץ המלא, הוחלט לבטלו בשל מזג האוויר והאסון שהתרחש במקצים הקצרים.
מרוץ 2014 הוקדם לסוף חודש פברואר ונערך במסלול חדש, שהוזנק משדרות רוקח מול הכניסה לגני התערוכה. מעל 2000 רצים סיימו את מקצה המרתון המלא, ושיא המסלול נשבר.
מרוץ 2015 התקיים ב-27 בפברואר. במקצה המרתון שיא המסלול לגברים נשבר שוב. עקב החום כל המקצים הופסקו בשעה 10. 90 מהמשתתפים נזקקו לטיפול רפואי, מהם חמישה אושפזו במצב קשה.

שיאי המסלול

שיא המסלול לגברים נקבע על ידי William Kiprono Yegon מקניה, 2:10:30, ב-2015.
שיא המסלול לגברים ישראלים נקבע על ידי מארו טפרי, 2:27:25, ב-2017.
שיא המסלול לנשים נקבע על ידי Margaret Njuguna מקניה, 2:35:51 שעות, ב-2017.
שיא המסלול לנשים ישראליות נקבע על ידי מינטמר ביקאיה, 2:51:39 שעות, ב-2019.
אילזה אייכינגר

חייה המוקדמים

אילזה נולדה בווינה, יחד עם אחותה התאומה, הלגה. הן נולדו לברטה ולודוויג אייכינגר, רופא יהודי ומורה. הילדים גדלו כקתוליים, כיוון שהמשפחה של אמה היו מתבוללים. אילזה בילתה את ילדותה בלינץ. לאחר שהוריה התגרשו, היא חזרה יחד עם אמה ואחותה לווינה ולמדה בבית ספר קתולי. לאחר המהפכה ב-1938 היא ומשפחתה היו נתונים לרדיפת הנאצים. כיוון שהיא הייתה חצי יהודייה, היא לא הורשתה להמשיך ללמוד והפכה להיות כעבד שפעלה במפעל לכפתורים. אחותה, הלגה, נמלטה מהנאצים ביולי 1939 באמצעות הקינדרטרנספורט לאנגליה, לבסוף שם היא ילדה את ביתה, שהפכה להיות אמנית אנגלייה, רות ריקס. במהלך מלחמת העולם השנייה, אייכינגר הצליחה להסתיר את אמה בחדר מול מלון מטרופול, של הגסטאפו הוינאי. לעומתה ולעומת אמה, רוב קרובי משפחתה מצד אמה, ביניהם גם סבתא שלה, ג'יזל, אותה היא אהבה במיוחד, נתפסו בידי הנאצים ונשלחו למחנה השמדה ליד מינסק, ונרצחו.

קריירה

בשנת 1945, החלה אילזה ללמוד רפואה באוניברסיטת וינה, תוך כדי שהיא ממשיכה בזמנה הפנוי לכתוב. בזמן כתיבת בזמנה הפנוי. הפרסום הראשון שלה היה השער הרביעי (Das vierte Tor), בו כתבה על החוויה שלה כאשר הייתה תחת השלטון הנאצי. בשנת 1947, אילזה ואמה, ברטה יכלו בפעם הראשונה לנסוע ללונדון ולבקר את אחותה התאומה, הלגה, ואת ביתה רות. ביקור זה היווה השראה לסיפורה הקצר "דובר".
בשנת 1948 ויתרה על לימודיה לטובת סיום הרומן הראשון שלה, Die größere Hoffnung ("תקווה יותר גדולה").רומן זה הפך להיות אחד מהרומנים החשובים בשפה בגרמנית במאה העשרים. את הספר הפך להיות אחד העליון גרמנית-שפת הרומנים של המאה העשרים. הספר מדבר על ילד שנרדף בידי הנאצים בווינה. 
בשנת 1949 כתבה אילזה גם את הסיפור הקצר "סיפור במראה", שפורסם בארבעה חלקים בעיתון האוסטרי, שהיה ידוע מאוד כיוון שהשתמשו בו כדי ללמד ילדים בבתי ספר, כחלק מספרי לימוד. הסיפור הזה כתוב הפוך, הוא מתחיל מהסוף, עם ביוגרפיה של אישה ללא שם, ומסתיים הסיפור ילדותה.
ב-1949 הפכה אייכינגר להיות הקוראת של ההוצאה לאור וינה ופרנקפורט, היא עבדה יחד עם אינגה שול, ביחד הן עבדו על מנת לייסד מכון לכתיבה יוצרת, בתוך אלם, גרמניה.
בשנת 1951, אילזה הוזמנה להצטרף לקבוצת הסופרים קבוצת 47, קבוצה שמטרתה הייתה להפיץ את הרעיונות הדמוקרטיים שעלו לאחר המלחמה באוסטריה. היא הקריאה את הסיפור שלה, "סיפור במראה" בזמן הפגישות שלה בקבוצה, מה שהוביל את חברי הקבוצה להתרשם באופן יוצא דופן מנרטיב הבנייה שהיא הביאה. בשנה שלאחר מכן, היא זכתה בפרס הקבוצתי לטקסט הטוב ביותר, ובכך הפכה להיות שאישה הראשונה שקיבלה זאת. ב-1956 היא הצטרפה לאקדמיה לאמנות, ברלין. היא תפקדה גם כמרצה אורחת בבית המכון הגרמני באוניברסיטת וינה, לימדה על ספרות ופסיכואנליזה.
במהלך שנת 1957, נפח גדול מיצירותיה של אילזה תורגמו, ביניהם "יצרים אדם וסיפורים אחרים", "מעין תמציתי קפקא", ""קשורות", "הנרטיב שימוש רב מוערך הסמליות", בין "קפקא" לשאר הסיפורים היה דמיון רב, שהתבטא בעיקר בעניין הרגשי של הצד האנושי.
בשנת 1972, לאחר מותו של בעלה, המשורר הגרמני גונטר, אילזה ואחרים החלו לערוך את עבודותיו ופורסם אוסף עבודתי של גונטר. בשנת 1996, בגיל 75, היא הייתה המארחת של תוכנית הרדיו הגרמנית סדרה סטודיו LCB שמדבר על הסמינר הספרותי שמתקיים בברלין.
אילזה אייכינגר נפטרה ב-11 בנובמבר 2016, כשהיא בת 95.

חייה האישיים

אילזה פגשה במשורר ומנחה הרדיו, גונטר אייך  דרך קבוצת 47, בה היו שניהם חברים. הם נישאו בשנת 1953, הם הביאו לעולם שני ילדים: בן העונה לשם קלמנס, 1954-1998, ובת העונה לשם מרים, שנולדה בשנת 1958.
דוד בצרי

ביוגרפיה

נולד וגדל בירושלים לרב יוסף ולויקטוריה בצרי. הוא נינה של אחות הרב יוסף חיים, בעל "בן איש חי" ונינו של הרב יהודה פתיה.
למד בישיבת פורת יוסף. בנוסף למד אצל קרובו, הרב יהודה צדקה, שעמד בראש ישיבת פורת יוסף, ואצל הרב סלמן מוצפי, שלימים היה חמיו.
בתחילת שנות ה-70 של המאה ה-20 עמד בראש ישיבת "חברת אהבת שלום" עם הרב יעקב משה הלל. לאחר מכן פרש והקים בשכונת מקור ברוך בירושלים את "ישיבת השלום" על שמו של הרב שלום שרעבי (הרש"ש).
הרב בצרי מקיים בישיבתו תיקונים לעילוי נשמות נפטרים, מציאת זיווג, רפואה, פרנסה, זרע של בר קיימא, שלום בית, עוונות ועוד. בכמה מקרים פעל להוצאת דיבוקים, בין היתר עם הרב יעקב עדס.
אחיו הוא הרב עזרא בצרי לשעבר דיין בבית הדין הגדול. בנו הוא הרב יצחק בצרי.
גיסיו הם הרב בן ציון מוצפי והרב יהודה מוצפי (עוזרו של הרב מרדכי אליהו).

דעותיו

בספטמבר 2005 אמר הרב בצרי כי הוריקן קתרינה שפגע בניו אורלינס הוא עונש על תמיכת הממשל האמריקאי בהתנתקות.
בכמה מקרים התבטא הרב בצרי נגד הומוסקסואליות. ב-2004, בעקבות מצעד הגאווה בירושלים, אמר כי "בגלגול הבא ההומואים יהפכו לשפנים וארנבות... הם יותר גרועים מבהמות". ב-2006 טען כי פריצת שפעת העופות בישראל נגרמה עקב קמפיין של מרצ למען זכויות ההומואים. בשנת 2011 אמר בראיון לאתר וואלה: "מי שמתגאה בתועבה - הוא האדם הכי מתועב שבעולם... זו לא מחלה - הם רוצים לעשות תועבה כי היצר הרע והשטן מכניסים להם בראש להיות מתועבים והם מתגאים בזה".
בשנת 2006 השתתף יחד עם בנו הרב יצחק בכנס למניעת הקמת בית הספר הדו-לשוני ליהודים ולערבים של מרכז יד ביד בשכונת פת בירושלים. הרב צוטט כי אמר "אי אפשר לערב טמא בטהור... עם ישראל הוא הטהור. הערבים הם עם חמור. הם פגע רע. שטן רע, נגע רע... הערבים הם חמורים ובהמות". בעקבות כך הגישה נגדו ונגד בנו פרקליטות מחוז ירושלים כתב אישום בעבירה של הסתה לגזענות. באוקטובר אותה שנה הודו השניים במסגרת עסקת טיעון. הוסכם כי הרב בצרי לא יורשע אולם יתחייב להימנע מביצוע הסתה נוספת במשך שנה וכן יפרסם בתוך שלושים יום "קול קורא" בבית הכנסת ובמתנ"ס בשכונת פת שבו יכתוב כי הוא "מתנגד בכל תוקף לאמירת דברים שעלולים להביא לידי הסתה לגזענות או חלילה פגיעה בבני לאומים אחרים, ערבים ומיעוטים וקורא אך ורק לאמירת דברי תורה, להרבות אהבה ואחווה ושלום, כמו שאמרו אבותינו: 'לעולם יקדים אדם שלום לכל אדם'".
מאלאקסה (מכונית)

מאלאקסה הייתה מכונית תוצרת קבוצת מפעלים רומניים בהובלת מפעלי מאלאקסה, שנבנתה ברומניה ונקראה על שם בעל המפעלים, ניקולאה מאלאקסה. בראש קבוצת הבונים עמד המהנדס ראדו מוניקאטידה והמכונית התבססה על מנוע אופנוע בן 2 צילינדרים, שעבר שיפור והפיק 11,5 כוחות סוס. מנוע המכונית היה בן 3 צילינדרים עם קירור אוויר והפיק עד 30 כוח סוס.
מנוע המכונית הוצב בחלק האחורי ומקדימה היו תא המזוודות והגלגל הרזרבי. במכונית היה מקום ישיבה ל-6 אנשים והיא הייתה מסוגלת לפתח מהירות של עד 120 קמ"ש. צריכת הדלק הייתה של 10 ליטר בנזין למאה קילומטרים.
גנרל מיור סובייטי בשם לאוניד ברז'נייב, שנסע באחת המכוניות לבולגריה וחזרה התרשם ממנה, כתב על כך למוסקבה ומשם הגיעה הוראה לפרק את מפעל המכוניות ולהעבירו להרי אורל בברית המועצות.
פטאנק

פטאנק (בצרפתית: pétanque) הוא משחק כדור ממשפחת הכדורת (כדורת חצר) שמקורו בצרפת. הפטאנק פופולרי מאוד בצרפת, ומזוהה עם דרום הארץ ובמיוחד באזור פרובנס, שם הוא הומצא בשנת 1910בעיר לה סיוטה.
הספורט משלב טקטיקה, יכולות חשיבה ריכוז וקואורדינציה והוא אחד מענפי הספורט הבודדים בהם רשאים גברים ונשים להתחרות בצוותא באותה קבוצה או זה-מול-זה. אף על פי כן, הפטאנק נחשב משחק גברי (14% בלבד מהמקצוענים הרשומים בצרפת הן נשים).
מדי שנה מתקיימת באחת היבשות אליפות העולם.

חוקים ומהלך המשחק

משחק הפטאנק נערך בתוך מסגרת תחומה בגודל של 15 מטרים על 4 מטרים. המשטח יכול להיות אדמה, חול קשיח או כל חומר אחר המאפשר לכדורים להתגלגל.
השחקנים מתחלקים לשתי קבוצות, במתכונת של אחד מול אחד, זוג נגד זוג או שלשה מול שלשה. חברי הקבוצה נושאים בתפקידים מיוחדים - מתקרבים וצולפים, והם מופעלים בהתאם להתפתחות המשחק ואופי הפתרונות הנדרשים. לרשות כל קבוצה במתכונת זוגות או שלשות, עומדים 6 כדורים.
בתחילת המשחק, מוטל על ידי אחד השחקנים מהקבוצה הפותחת, כדורון קטן עשוי עץ, המשמש כמטרה, למרחק שבין 6 ל-10 מטר. בעקבותיו מוטל כדור ברזל במטרה להתקרב אליו ככל האפשר. שחקן של הקבוצה היריבה מטיל כדור ומנסה להתגבר על הכדור הראשון, בקרבתו אל כדורון המטרה. אם הצליח, עוברת חובת ההטלה לקבוצה הראשונה. אם נכשל, ממשיכה קבוצתו להטיל את כדוריה עד אשר יעלה בידה להתגבר או שמלאי כדוריה אזל. הקבוצה הראשונה מטילה עתה את כדוריה בניסיון להתגבר על החסימות שהקבוצה השנייה יצרה ולהגדיל את מספר כדוריה המקדימים את הכדור הקרוב ביותר של הקבוצה היריבה, לכדורון המטרה. כל כדור שהקדים ייחשב כנקודה. המשחק בנוי ממשחקונים והקבוצה הראשונה שהקדימה לצבור 13 נקודות זוכה בניצחון.
המשחק משלב יכולות טקטיות המתחשבות בטופוגרפיה של השטח, ביכולות נושאי התפקידים, במספר הכדורים שנותרו, במערך הכדורים שהוטלו ובגורמים נוספים.

פטאנק בישראל

בישראל החלו לשחק בפטאנק בשנות ה-50 של המאה ה-20, והמועדונים הראשונים הוקמו באשדוד ובלוד. כיום משחקים כ-600 שחקנים במסגרת 24 מועדונים הפרושים מלימן בצפון עד אילת בדרום וכולם במסגרת "התאחדות מועדוני פטאנק ישראל". מלבד טורנירים ואליפויות בקטגוריות שונות, פועלות 8 ליגות של בוגרים, נשים ונוער. 
נבחרות ישראל משתתפות באופן קבוע באירועים בינלאומיים - אליפויות העולם ואירופה. נבחרת הנשים של ישראל זכתה במדליית ארד באליפות העולם שנערכה בספרד. נבחרת העתודה של ישראל שהשתתפה באליפות אירופה שנערכה בדנמרק, הגיעה למקום ה-5.
בעשור הראשון של המאה ה-21 החל הפטאנק לתפוס אחיזה איתנה הן בקרב המתנ"סים ומרכזי הגמלאים והן בבתי ספר, תוך ניצול אפיונו כספורט קהילתי. איפיונו ככזה הוביל להקמת 4 מגרשי פטאנק בשדרות רוטשילד בתל אביב וכן מגרש שני נוסף בחוף הקשתות באשדוד, המאוכלסים בעשרות שחקנים המתאמנים ומשחקים במשך כל השבוע. ביבנה הוקמו ששה מגרשים, במתנ"ס בחצור הגלילית הוקמו עשרה מגרשים והמשחק החל לתפוס תאוצה רבה בקרב התושבים.
כמו כן קיימים מגרשים בחולון, במודיעין, ברחובות, בהוד השרון, בחוף בת-ים, בפארק הירקון בתל אביב, בפארק כפר סבא, ברמת השרון, בפארק בגין באזור בספורטק הרצליה ובפרדס חנה כרכור. בדימונה נפתח מועדון פטאנק והוכשרו 4 מגרשי פטאנק בקרית הספורט בצפון העיר.
ביישוב יובלים ,בבית אריה ומושב הבונים מגרש אחד, וביער בלפור של הקק"ל במגדל העמק מגרש אחד. בגן בעברית במזרח ראשון לציון ישנם שני מגרשי כורכר. בעיר עכו ישנם 5 מגרשים, 2 במזרח העיר ועוד שלושה בבית הספר קציני ים.
הארמייה השישית (האימפריה הרוסית)

היסטוריה

הארמייה הוקמה עם פרוץ מלחמת העולם הראשונה בשנת 1914, ולמפקדה מונה קונסטנטין פטרוביץ' ואן דר פליט. משימת הארמייה מיום הקמתה הייתה הגנה על חופי הים הבלטי, הים הלבן והגישות לעיר הבירה סנקט פטרבורג. באוגוסט 1915 היא הפכה לחלק מהחזית הצפונית, ופורקה בדצמבר 1916. לאחר הצטרפות רומניה למלחמה באותה שנה, הארמייה השישית הוקמה מחדש והועברה ללחימה בזירה זו. הארמייה פורקה יחד עם כל צבא האימפריה ב-1918.
בומברדיה דאבל דק קוץ'

משתמשים

דגם זה נמצא בשימוש במספר חברות רכבת באירופה ובצפון אמריקה. הרכבת הגרמנית (DB) רכשה למעלה מאלף יחידות מהדגם מאז שנת 1992, והרכבת הדנית (DSB) רכשה ממנו 67 קרונות בסך הכל החל ב־2001. הדגם נמצא גם בשימושה של רכבת ישראל שרכשה 146 קרונות ממנו מאז שנת 1999, חלקם הורכבו במפעל רמתא של התעשייה האווירית. בשנת 2010 הזמינה 78 נוספים שסופקו החל מסוף 2011. הקרונות בשימוש רכבת ישראל ערוכים בדרך כלל במבנה של שתיים עד ארבע יחידות רגילות וקרון ניהוג וכוח, וכן קטר.
בנק טנזניה

תפקידי הבנק

כאמור, עד לשנת 1995 כללו תפקידיו של הבנק, בין היתר, את ניהול המדיניות המוניטרית של המדינה, פיקוח על המערכת הבנקאית במדינה ומוסדות פיננסיים אחרים, ויסות המטבע הלאומי, שילינג טנזני, ומילוי כל פונקציה או תפקיד אחד שמבוצע בדרך כלל על ידי בנקים מרכזיים. בעקבות הקיצוץ בסמכויותיו בשנת 1995, תפקידו העיקרי של הבנק המרכזי של טנזניה הוא ניהול המדיניות המוניטרית של המדינה, פיקוח על המטבע הלאומי, וכן מילוי פונקציות נוספות הנדרשות מבנקים לאומיים ברחבי העולם.
הבנק עצמו מנוהל על ידי דירקטוריון המורכב מ-10 חברים.
Stay (קייגו)

וידאו קליפ

הווידאו קליפ לשיר בוים על ידי ג'ייסון ביטי ויצא ב-18 בפברואר 2016.
הקליפ עוסק בזוג לסביות שחוות קשיים במערכת היחסים שלהן. אחת הנשים עובדת על הבעיות במערכת היחסים בכך שהיא רוקדת, וזהו הנושא העיקרי של הקליפ. 
עד לפברואר 2017 צבר הקליפ לשיר כ-19 מיליון צפיות ב-YouTube.
רומן פץ

ביוגרפיה

פץ החל לשחק כדורגל בגיל 9 בפנימיית ספורט בעיר חרקוב. תחילה ייעדו לו מאמניו את תפקיד החלוץ, אך לאחר שלא צלח בתפקיד זה הוסב לעמדת הבלם. בשנת 1990 עבר לקבוצת מטאליסט חרקוב, במדיה שיחק בליגת העל הסובייטית ולאחר מכן בליגת העל האוקראינית.
ב-1993 הגיע פץ לישראל וחתם בקבוצת מכבי חיפה. פץ זכור בעיקר בזכות השער שהבקיע מ-25 מטר נגד טורפדו מוסקבה בגביע המחזיקות. הוא היה שותף בכיר לאליפות בה זכתה מכבי חיפה בעונת 1993/1994, אך לקראת תום העונה, במהלך משחק נגד מכבי תל אביב, תוקל בחריפות על ידי מאיר מליקה ושבר את הקרסול. לאחר העדרות ארוכה חזר לשחק אך לא הגיע לרמתו טרם הפציעה. בעונת 1995/1996 הושאל לצפרירים חולון, במדיה שיחק עד 1997. 
ב-1997 חזר לאוקראינה, קודם לאודסה ולאחר מכן למטאליסט חרקוב שם סיים את הקריירה שלו כשחקן ב-2004. לאחר מכן אימן את קבוצת הנוער של מ.כ. חרקוב.
פוליטיקה 2.0

פוליטיקה 2.0 היא מונח המתייחס לשינויים שחלו התנהלות הפוליטית בעקבות השימוש בפלטפורמות וב 2.0. פוליטיקאים משתמשים בכלי וב 2.0, כגון פייסבוק, טוויטר, יוטיוב, בלוגים וכו' במטרה לקדם את מעמדם, ליצור קשר עם המצביעים, לגייס כספים ועוד. הפלטפורמה מאפשרת לפוליטיקאים להתבטא בצורה חופשית ומגוונת, לכוון את מאמצי הקמפיין לקהל מטרה מסוים, להעביר מסר בעלות זולה יחסית, באופן מתמיד ועדכני. השינוי בקרב הבוחרים בא לידי ביטוי בעובדה שהמדיה המקוונת יוצרת אינטראקטיביות ותקשורת דו-סטרית בין התומכים לבין המועמד, מאפשרת לבוחרים לתקשר בינם לבין עצמם, ולמעשה ליצור מעין קהילה שיש בידה כלים לפעילות ולהתארגנות, אשר לא היו קיימים במדיה המסורתית. הכלים החדשים מאפשרים לקהל גדול ליצור תכנים ולשתף אותם, הם נגישים, זולים, ומתעדכנים באופן תדיר.

פוליטיקה 2.0 בארצות הברית

נשיא ארצות הברית לשעבר, ברק אובמה, הרבה להשתמש במדיה המקוונת. בקמפיין הבחירות לנשיאות ארצות הברית בשנת 2008 עשה אובמה שימוש רחב באינטרנט וברשתות החברתיות, במקביל לשימוש בכלי התקשורת המסורתיים. לגולשים היה חלק גדול בקמפיין האינטרנטי של הנשיא, כדוגמת הקליפ "התאהבתי באובמה" אשר אמנם אינו פרי יוזמתו, אך קיבל סיקור מכלים חברתיים רבים. על פי מספר מקורות ברבע הראשון של 2007, אובמה גייס 32 מיליון דולר, כאשר שליש מהם ברשת. פוליטיקאים רבים מנסים לחקות את הצלחתו של אובמה ולנהל קמפיין בחירות בעזרת פלטפורמת וב 2.0.

פוליטיקה 2.0 בישראל

המפלגות הישראליות משקיעות כסף רב בקמפיינים באינטרנט. עם זאת, סקר שערך TheMarker בשנת 2008, גילה כי בישראל האינטרנט עדיין משמש בעיקר ככלי לאיסוף מידע על מפלגות ועל מועמדים לראשות הממשלה ולא מקום לנקיטת עמדה או למעורבות.
בשנים האחרונות ראש הממשלה בנימין נתניהו עושה שימוש נרחב באינטרנט, הוא פתח חשבון בפייסבוק ובטוויטר, וב-2011 נתניהו העלה סרטון ליוטיוב שבו הוא מדבר עם הגולשים.
נשיא המדינה לשעבר, שמעון פרס, עשה גם הוא שימוש בפוליטיקה 2.0, והשיק עמוד פייסבוק פעיל. לקראת ההשקה פנה בית הנשיא למוזיקאי נוי אלוש, כדי להפיק קליפ אינטרנטי שיתפרסם בכל הרשתות החברתיות בו יופיע פרס ויציע לגולשים להיות חבריו בפייסבוק. את הקליפ "Be my Friends for peace" חשף בית הנשיא באולפני פייסבוק ביום ההשקה ב-06.03.12.
גנרליסימו

גנרליסימו (איטלקית: generalissimo) היא הדרגה הבכירה ביותר במספר צבאות בעולם.
דרגת הגנרליסימו הוענקה למפקדים בכירים אשר פיקדו על כל הכוחות המזוינים של המדינה או למפקדים של כוחות צבא מאוחדים של כמה מדינות בנות ברית. כמו כן הוענקה דרגה זו גם כתואר כבוד לבני משפחת המלוכה בכמה מדינות אירופה.
בצבא ארצות הברית קיימת דרגת גנרל הצבאות, אשר מקבילה לדרגת גנרליסמו.
דרגת גנרליסימו הוענקה לראשונה בשנת 1569 ליורש העצר הצרפתי אנרי דוכס אנז'ו (לימים המלך אנרי השלישי).
משוואת רציפות

משוואת רציפוּת (או משוואת רצף) היא משוואה דיפרנציאלית המתארת מעבר משמר של גודל מסוים. מאחר שמסה, אנרגיה, תנע, מטען חשמלי וכן גדלים טבעיים נוספים נשמרים, מגוון תהליכים ניתנים לתיאור באמצעות משוואות רציפות.

כללי

צורתה הכללית של משוואת רציפות היא:
כאשר  מייצגת גודל מסוים, f היא פונקציה המתארת את השטף של , ו-s מתארת את היווצרות (או היעלמות) . משוואה זו ניתן לקבל מהסתכלות על השטף דרך קופסה אינפיניטסימלית. ניתן להשתמש במשוואה כללית זו על מנת לקבל כל משוואת רצף, החל ממשוואות פשוטות כמו משוואת רצף הנפח וכלה במשוואות מסובכות כדוגמת משוואות נאוויה-סטוקס.
צבא ההתנגדות העממי

צבא ההתנגדות העממי היה ארגון גרילה צבאי אשר פעל בשנות ה-80 באוגנדה. בראש הארגון עמד יוורי מוסווני. 
במהלך עשור זה קיים הארגון מלחמת גרילה נגד שלטונו של מילטון אובוטה, ובשנת 1986 הארגון הצליח להדיח מהשלטון את טיטו אוקלו לאחר 5 שנים של מלחמה עקובה מדם. לאחר הבחירות הנשיאותיות ב-1996, אשר נתפסו כמתן לגיטימציה לשלטונו של מוסווני, שינה הארגון את שמו ל"כוח ההגנה העממי של אוגנדה". 
בין תומכי הארגון ניתן למנות את מנהיג לוב לשעבר מועמר קדאפי.
בראד גרינברג

מכבי חיפה

בעונת 13\2012 אימן גרינברג את קבוצת מכבי חיפה. לפני הגעתו של גרינברג הייתה מכבי חיפה קבוצת תחתית שנלחמה על מקומה בליגה. לאחר הגעתו הפכה הקבוצה לקבוצת צמרת.
חיפה סיימה את העונה הסדירה במקום השני. בחצי הגמר עברה את הפועל אילת לאחר 2-3 בסדרה ובגמר עשתה היסטוריה וזכתה באליפות לאחר ניצחון על מכבי תל אביב 79-86 בהיכל הספורט רוממה.
שחקנים בולטים בעונה זו: גל מקל, עידו קוז'יקרו, דונטה סמית', קורי קאר ופול סטול.
במשחק הגמר זכו גרינברג ומקל במאמן העונה ושחקן העונה בהתאמה.

הפועל ירושלים

באוגוסט 2013 גרינברג חתם בהפועל ירושלים ל-3 שנים. הקהל מאד אהב את גרינברג מכיוון שהרבה לתת דקות משחק לשחקנים הצעירים בקבוצה. תחת הנהגתו הובאו לקבוצה: יותם הלפרין, ליאור אליהו, יניב גרין, דרווין קיצ'ן, ברייסי רייט ורונלד דופרי.
בנוסף, הצליח באירופה כשהגיע עם קבוצתו לרבע גמר היורוקאפ. בעקבות אי ההצלחה בשלבי הפלייאוף לאחר הדחה על ידי מכבי חיפה בסדרת חצי הגמר, הקבוצה מימשה את סעיף יציאתו בחוזה ושיחררה אותו.

מכבי אשדוד

ב-7 ביולי 2017 חזר לליגת העל כאשר חתם כמאמן מכבי אשדוד באר טוביה, יחד עימו חתם דני גוט כעוזר המאמן.
בעונתו הראשונה בקבוצה, מכבי אשדוד הייתה ההפתעה הגדולה של העונה, כשהגיעה לחצי גמר גביע המדינה בכדורסל והפסידה בשניות הסיום למכבי תל אביב.
בנוסף, רשמה הקבוצה את רצף הניצחונות הארוך ביותר בליגה באותה עונה, שעמד על 9.
בסיום העונה הסדירה מכבי אשדוד סיימה במקום הרביעי והפסידה בסדרת רבע גמר הפלייאוף להפועל תל אביב בתוצאה 3-1. 
בסיום אותה עונה חתמו גרינברג וגוט לעונה נוספת במכבי אשדוד.
צפן

צַפַּן הוא אדם שמקצועו הוא הצפנה של טקסט גלוי לפני שליחתו ופענוח של טקסט מוצפן שנשלח אליו. צפן מועסק בארגון הזקוק להעברה סודית של מידע באמצעי תקשורת שניתן ליירטם (מכתב, מברק, מסר בקו תקשורת וכו').
הצפנה ככלי לקידוד והסתרת מידע הייתה קיימת משחר ההיסטוריה. בראשית דרכה נעשתה ההצפנה בעיקר בשיטות ידניות. שיטות ההצפנה בהן עסקו בעת העתיקה, עד תחילת המאה העשרים, נקראות הצפנה קלאסית במובן זה שהן נעשו בשיטת 'נייר ועט' או באמצעים מכניים בסיסיים כמו גליל הצפנה. בשיטות אלה הייתה חשיבות רבה להכשרתו של הצפן בהפעלתן של שיטות ההצפנה והפענוח, ובהן שיטות פשוטות כצופן שחלוף וצופן החלפה, ושיטות מורכבות יותר כצופן ויז'נר וצופן פלייפייר.
במאה העשרים החל השימוש במכונות הצפנה כדוגמת אניגמה - הצפן לא עסק בהצפנה בעצמו, תוך שהוא שולט היטב בטכניקת ההצפנה, אלא הפעיל את מכונת ההצפנה, בלי לדעת בהכרח כיצד פועל מנגנון ההצפנה.
הצפנה מודרנית נעשית באמצעות מחשב, ולמעשה מייתרת את הצורך בצפן.
יהודה ליב לנדא (יוהנסבורג)

ביוגרפיה

נולד בזאלוז'צה הסמוכה לטרנופול (אז בגליציה כיום באוקראינה) למשה יששכר לנדא. עד היותו בן 23 למד גפ"ת אצל אביו וסביו הרב מנרובוביץ'. ב-1889 נסע לברודי והשלים את השכלתו התיכונית, אחר כך למד בבית המדרש לרבנים בווינה כשבמקביל שמע הרצאות באוניברסיטת וינה וקיבל את התואר דוקטור לפילוסופיה. הוא נסמך לרבנות בידי הרב ישראל ראטה והרב ד"ר אדולף שוורץ.
ב-1901 התמנה כרב במנצ'סטר, וב-1903 הוזמן לכהן רב ביוהנסבורג שבדרום אפריקה. ב-1912 התמנה כרבה הראשי של דרום אפריקה. במקביל שימש כפרופסור לספרות עברית באוניברסיטה המקומית.
ד"ר לנדא פרסם מאז היותו בן 13 שירים ומאמרים בעיתונות העברית בגליציה, תחת שמות העט: היל"ל בן שכ"ר (ראשי תיבות של שמו ושם אביו, כינוי המתכתב עם הילל בן שחר); סופר עברי; ודר' מָארגֶענשׁטֶערן.
ארכיונו מופקד במחלקת הארכיונים בספרייה הלאומית בירושלים.
בנו היה נשיא בית המשפט המחוזי בירושלים, השופט אשר יששכר פליקס לנדא.
אפרת לביא

ביוגרפיה

לביא נולדה בחדרה למשפחה בת שתי בנות. בגיל הרך עברה עם משפחתה לתל אביב. אמה עבדה כמזכירה, ואביה ניהל מטעם "אגד" את סוכנות ג'נרל מוטורס בישראל. בילדותה התגוררה גם בברזיל ובניו יורק, שם שהה אביה בשליחות. למדה מחול אצל מיה ארבטובה. ההיא סיימה את לימודיה התיכוניים בעירוני ה'.
את שירותה הצבאי עשתה בלהקת פיקוד מרכז יחד עם ניצה שאול, שלמה בראבא ושלומית אהרון. זמן קצר לאחר שחרורה מהצבא, הופיעה בתיאטרון גודיק במחזמר שנכתב לפי הסרט "הדירה".
עם פרוץ מלחמת יום הכיפורים גויסה לשירות מילואים והופיעה עם אמנים אחרים בפני החיילים בסיני. לאחר המלחמה השתתפה בהפקה הבינלאומית "קורצ'ק והילדים", בבימויו של אלכסנדר פורד ובכיכובו של ליאו גאן.
ב-1975 הופיעה בתיאטרון הבימה בהצגה "על קלות דעת וצביעות" שביים עמרי ניצן.
בשנת 1977 זכתה במלגה מטעם קרן שרת ויצאה לניו יורק ללימודי משחק. היא שהתה שם חמש שנים ולמדה אצל אוטה האגן וסטלה אדלר. בעת שהותה בניו יורק הכירה את מי שיהפוך לבעלה, רופא במקצועו.
בשנת 1982 נולד בנה והמשפחה עברה ללוס אנג'לס. בתחילת שנות ה-90 אימצו לביא ובעלה בת.
מאמצע 2012 הופיעה בתיאטרון הרצליה במחזה "פימה" בבימויה של נולה צ'לטון, לצידו של דובל'ה גליקמן. ב-2014 זכתה לחשיפה רבה כשהופיעה בפרסומת של כי"ל בתפקיד סבתא.
לביא העלתה בלוס אנג'לס במסגרת הפקה עצמאית, את הצגת היחיד "היא לא הייתה כאן", מאת דן וולמן והשחקנית בלנקה מצנר.
לביא היא בעלת תואר ראשון באמנות התיאטרון וספרות אנגלית מאוניברסיטת תל אביב ותואר שני בריפוי במחול מהאנטר קולג', ניו יורק.
בעשור השני של המאה ה-21 מתגוררת עם בעלה בלוס אנג'לס ומלמדת יוגה.
אתגר הכישורים של ה-NBA

אתגר הכישורים של ה-NBA (באנגלית: NBA All-Star Weekend Skills Challenge) הוא תחרות בליגת ה-NBA המתרחשת ביום שבת שלפני משחק האולסטאר, כחלק מסוף-שבוע האולסטאר. התחרות מתקיימת החל משנת 2003.

מהלך התחרות

בתחילת התחרות, המתמודד צריך לקלוע צעד וחצי. אחרי כדרור בין שלושה מכשולים, המתמודד צריך למסור כדור לתוך רשת ומיד אחר-כך למסור כדור לתוך רשת אחרת דרך הרצפה. אחר-כך הוא צריך לקלוע זריקה משישה מטרים. לאחר מכן, המתמודד צריך למסור מסירה ארוכה לתוך רשת שלישית. לבסוף, הוא צריך לעבור דרך שלושה מכשולים נוספים ולסיים בקליעת זריקה, צעד וחצי או הטבעה. השניים עם הזמן המהיר ביותר עולים לשלב הגמר ובו יתחרו אחד נגד השני.